TARYBOS SPRENDIMAS
2005 m. gruodžio 21 d.
iš dalies keičiantis Sprendimą 2004/465/EB dėl Bendrijos finansinės paramos valstybių narių žuvininkystės kontrolės programoms
(2006/2/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Bendroji žuvininkystės politika (BŽP) nustato bendrąsias gyvųjų vandens išteklių apsaugos, valdymo ir atsakingo naudojimo, perdirbimo ir prekybos taisykles.
(2)
2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (2) pabrėžtas poreikis sustiprinti valstybių narių ir Komisijos bendradarbiavimą ir koordinavimą siekiant sugriežtinti kontrolę ir sutrukdyti veiklai, kuri prieštarauja BŽP taisyklėms.
(3)
Sprendime 2004/465/EB (3) nustatytas laikotarpis baigsis 2005 m. gruodžio 31 d.
(4)
Valstybės narės, kurios įstojo į Bendriją 2004 m. gegužės 1 d. dėl vidaus biudžeto ir administracinių sunkumų gavo labai ribotą finansinę paramą pagal Sprendime 2004/465/EB numatytą dabartinę finansinę schemą.
(5)
Naujoji finansinė perspektyva apims 2007-2013 laikotarpį. Siekiant išvengti Bendrijos finansinės paramos pertrūkio reikia, kad valstybės narės 2006 metais ir toliau gautų Sprendime 2004/465/EB numatytą finansinę paramą.
(6)
Į Sprendimą 2004/465/EB reikėtų įtraukti žuvininkystės kontrolės tyrimus, taip pat naujų kontrolės technologijų įgyvendinimui skirtas priemones.
(7)
Sprendimas 2004/465/EB turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Sprendimas 2004/465/EB iš dalies keičiamas taip:
1)
3 straipsnio 2 dalis pakeičiama taip:
„2. Visos valstybės narės pateikia savo 2004 metų žuvininkystės kontrolės programas iki 2004 m. birželio 1 d., 2005 m. - iki 2005 m. sausio 31 d., o už 2006 m. - iki 2006 m. sausio 31 d.“;
2)
4 straipsnio 1 dalis papildoma šiais punktais:
„i)
Jungtinio tyrimų centro administracinės priemonės, skirtos įgyvendinti naujas kontrolės technologijas;
j)
Komisijos iniciatyva atliekami su kontrolės sritimis susiję tyrimai.“;
3)
5 straipsnio 1 dalies pirmas sakinys pakeičiamas taip:
„Finansinė orientacinė suma, skirta įgyvendinti veiklą, kuriai teikiama finansinė parama, laikotarpiui nuo 2004 m. iki 2006 m. yra 105 mln. EUR“;
4)
6 straipsnio 2 dalis papildoma šiuo punktu:
„d)
kai vykdoma 4 straipsnio 1 dalies i punkte ir j punkte nurodyta veikla, procentinė dalis gali sudaryti 100 % reikalavimus atitinkančių išlaidų.“;
5)
12 straipsnio 2 dalyje „2008 m. gruodžio 31 d.“ pakeičiama „2010 m. gruodžio 31 d.“;
6)
16 straipsnio b punkte:
-
„2006 m. gruodžio 31 d.“ pakeičiama „2007 m. gruodžio 31 d.“;
-
v papunktis pakeičiamas taip:
„v)
finansinės paramos įtaka žuvininkystės kontrolės programoms per visą laikotarpį nuo 2001 m. iki 2006 m.“;
7)
17 straipsnyje „2007 m. birželio 30 d.“ pakeičiama „2008 m. birželio 30 d.“.
2 straipsnis
Šis sprendimas taikomas nuo 2006 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2005 m. gruodžio 21 d.